Referat fra generalforsamling i Alsted Forsamlingshus 4/4-2023.

1. Valg af dirigent

Hans Henrik blev enstemmigt valgt. 
Indkaldelsen konstateres lovligt varslet, og Gitte Aamand og Erik Jensen udpeges til stemmetællere.

2. Bestyrelsens beretning v. Poul Kristensen

· Endnu et år er gået og denne gang har Corona’en ikke fyldt så meget så vi har skulle lukke dørene for vores arrangementer og udlejninger. 20 Udlejninger i 2022 mod 11 i 2021 (Corona så ikke helt til at sammenligne med). Egholt har også lejet huset til kurser og arrangementer, vi sætter stor pris på dette samarbejde og vi kan hjælpe hinanden gensidigt. Derudover har der også været et par begravelses kaffe arrangementer.
· Så vil jeg komme lidt ind på vores arrangementer. 
· I slutningen af august startede vi med at holde byvandring med efterfølgende overdådigt Sønderjysk kagebord. Foredragsholderen var Mogens Kalkau. Vi samledes på Alstedvej lige inden man rammer skoven herfra, og bevægede os mod forsamlingshuset med diverse holdt undervejs samt en forfriskning i Mogens´ Maskinhus. Hold da op hvor kan han fortælle omkring Alsted med opland, han var næsten ikke til at stoppe, og han fik ikke fortalt historien fra Hejreskovvej og ned mod møllen. Det kan være vi får den en anden dag.
· Da halfesten blev udsat i starten af oktober til foråret 2023, fik vi i sidste øjeblik stablet en høstfest på benene i starten af oktober, med levende musik af Peter Panzen. Det var en stor succes og der var god stemning og dansegulvet var godt besat. Vildtaften i slutningen af oktober blev igen en stor succes, og tror bare vi må holde fast i dette arrangement. Folk kommer fra nær og fjern, og det er imponerende hvad der bliver disket op med fra køkkenets side.  
· I starten af nov. blev der lavet Take away mortens and til ca. 80 personer, lidt anden måde at holde arrangement på, når den sidste portion er udleveret, er vi stort set færdige og klar til at gå hjem. Køkkenet til næste vinter er allerede booket så i kan godt glæde jer til andesteg.    
· Julemiddagen i slutningen af nov. blev afholdt med god tilslutning efter et par år med mindre deltagelse. Traditionen tro kom julemanden forbi med gaver til børnene og der var lotteri med mange flotte præmier.  Juletræsfesten for børnene i slutningen af dec. blev igen afholdt og også her var der god tilslutning fra børnefamilierne.
· Udsalg i den gl. brugs i midten af januar, hvor vi havde åbent i ”madcafe’en” med gule ærter med div. tilbehør samt lidt kage til dessert hvis man ønskede det lørdag og søndag. 
Lørdag blev gryderne slikket rene, det kneb dog lidt med salget søndag. Det var kunder i brugsen som sluttede af hos os, men vi fik også besøg af nogen som var på vandretur rundt i landet i weekenderne, de var meget begejstret for lokal gl.dags mad som lige pludselig bød sig på deres rute.
· Hjælper-middag i starten af februar, det var også 3 år siden vi har haft mulighed for at kunne sige tak for hjælpen på denne måde. 50 var til spisning incl. os selv, så lidt hjælp bliver det da til ind i mellem. 
· Afholdt Italiensk aften med rigtig Italiensk stemning. De ternede duge var på bordene og den Italienske musik kørte i baggrunden. 95 mennesker deltog plus hjælpere og det kørte bare på skinner. Sidste uge blev sæsonen så sluttet af med lækker 6-retters fiske-menu, og huset var pyntet op i havnens tegn. 82 betalende personer deltog til dette, og igen kunne vi melde UDSOLGT. Der var meget stor ros til køkkenpersonalet igen (de blev kaldt ind i salen og der blev klappet), og der var godt styr på logistikken.    
· Det som har fyldt rigtigt meget i bestyrelsen i den forgangne periode, og stadig vil gøre den næste tid, er det store projekt om at få skaffet penge til et nyt gulv. Det har I nok hørt om tidligere, men vi er kommet lidt tættere på. Vores skrappe fondansøger, bestyrelses suppleant Lisbeth, har indtil videre skaffet 260 t. kr. ind fra 3 fonde og vi har fået ”tømrer Preben”, til at hjælpe med hans faglige ekspertise omkring hvordan vi skal drive projektet. Vi har indhentet flere tilbud på opgaven, og håber at kunne indgå aftale i nær fremtid.
· En ny ting er at vi er i kontakt med  ”Daka ReFood” om en affaldsordning for vores madaffald, indtil der foreligger en løsning fra Sorø kommune. Vi er pålagt af regeringen at skulle sortere vores madaffald fra årsskiftet, men kommunen siger de tidligst er klar 1 oktober.
· Til sidst vil jeg runde af med at vi stadig har en sund økonomi, som Bente vil komme lidt mere ind på, selv om vi igen har ramt udfordringer med høje drift udgifter. Der bliver passet på pengene. 

Jeg vil gerne takke alle der i årets løb har bakket op om forsamlingshuset. Tak til alle de frivillige, som står klar til at give en hånd i ny og næ. En speciel tak til bestyrelsen og suppleanter for samarbejdet, det er hyggeligt at være en del af, så stor tak for det. 

Bifald til beretningen – derudover Spørgsmål til størrelsen på de indsamlede fondsmidler – flere er imponerede over resultatet.
Torben kommer med et forslag om at nedsætte et aktivitetsudvalg, der kan forestå arrangementer udenfor bestyrelses regi – opfordringen hermed givet videre til forsamlingen, bestyrelsen er åbne for alle initiativer. 

Beretningen blev godkendt.

    	           
3. Forelæggelse af det reviderede regnskab v. Bente Larsen
Årets resultat:   kr. 147580
Balance:  kr. 1196242,-

Arne spørger til udgiften til opvarmning med oliefyr vs. varmepumpe – det er ikke umiddelbart muligt at svare på, da vi ikke har aktuelle tal for hvad det ville have kostet at varme op med oliefyret i den tilsvarende periode.
Torben Cordtz roste bestyrelsen for resultatet.
Regnskabet blev godkendt.

Se regnskabet her: https://alsted-forsamlingshus.dk/regnskab-2022/ 
                    	
4. Fastsættelse af kontingent: 
Bestyrelsen foreslår kontingentet uændret (100 kr. pr. medlem årligt)
Dette blev godkendt.

5. Evt. vedtægtsændringer:
Ingen forslag

6. Indkomne forslag: 
Ingen indkomne forslag.

7. Valg af bestyrelse:
· Poul Kristensen (2 år)
· Thomas Nielsen (2 år) 
· Erik Mynster (2 år)
Alle blev genvalgt.

8. Bestyrelsessuppleanter:
· Søren Hasselby (1 år)
· Lisbeth Iversen (1 år)
· Maria Brandt (1 år)
Alle blev genvalgt.
Ib Nielsen ønskede ikke genvalg – vi siger tak for dine mange år i bestyrelsen!
9. Valg af revisorer:
· Torben Olsen (1 år)
· Sonnich Engsted (1 år)
Begge blev genvalgt.

10.  Valg af revisorsuppleant:
Hans Henrik Jensen ønsker ikke genvalg – Sigrid opstillede og blev valgt.

11.  Eventuelt
Sigrid spørger til medlemsantallet – der er ca. 150 medlemmer pt.

Erik Jensen spørger til gulvplanerne – hvad forventer vi det kommer til at koste?
Ca. 500K – vi har fortsat 3 ansøgninger ude, og afventer afgørelse, men uanset forventes det at renoveringen igangsættes hen over sommeren, evt. med indskud af egne midler.

Spørgsmål fra Torben Cordtz om Brugsen og Forsamlingshusets har juridisk bindende fælles økonomi, så et evt. underskud i  Brugsen vil kunne belaste Forsamlingshuset - Lisbeth svarer at der ikke er sammenblanding, ud over at Forsamlingshuset lejer parkeringsareal af Brugsen.

Arne spørger hvilken type gulv vi forventer at lægge, og om vi har overvejet ”bare” at lægge et laminatgulv ovenpå det eksisterende?
Poul svarer at det er planen at fjerne det gamle gulv, isolere og etablere nyt gulv i egeplanker.  

Lisbeth spørger hvilke fonde vi har ansøgt – Bente fortæller at vi har fået tilskud fra Nordea Fonden, Trelleborg Fonden samt Sorø Låne- og sparekasse, der er den hidtil største bidragsyder (150K)

Torben mener at kommunen bør yde støtte til Forsamlingshuset, hvilket de imidlertid har afvist overfor foreningen.

Poul takker de deltagende, samt dirigenten for afvikling af aftenens program, og generalforsamlingen afsluttes.

